«O‘zbekiston temir yo‘llari» tomonidan Toshkent – Samarqand – Toshkent yo‘nalishida qo‘shimcha 764/763-sonli «Afrosiyob» poyezdi qatnovi yo‘lga qo‘yiladi. Foto: Kun.uz «O‘ztemiryo‘lyo‘lovchi» xabariga ko‘ra, bu bayramoldi va bayram kunlari yo‘lovchilarga transport xizmatlarini ko‘rsatishni yanada oshirish va ularga qo‘shimcha qulaylik yaratish maqsadida amalga oshirilmoqda. Mazkur poyezdlar joriy yil 28, 29, 30 hamda 31 dekabr kunlari qatnovlarni amalga oshirib, yo‘lovchilarni o‘z manzillariga yetkazib qo‘yadi. Chiptalarni elektron tarzda ham xarid qilish mumkinligi aytilgan.